OpenLLM-France/wikimedia huggingface dataset:
# Bureau of Labor Statistics

El Bureau of Labor Statistics (BLS), (traduït de l'anglès: Oficina d'Estadística del Treball) és una oficina depenent del Departament de Treball del Govern dels Estats Units que s'encarrega de l'estudi de les dades estadístiques relacionades amb l'economia laboral i que constitueix l'agència més important del Sistema Estadístic Federal dels Estats Units.

## Història

El BLS fou creat el 1884 dins del Departament de l'Interior, el 1888 esdevingué un departament independent, el 1903 s'incorporà al Departament de Comerç i Treball i, finalment, el 1913 quedà assignat al Departament de Treball.

## Objectius

La missió principal del BLS és mesurar l'activitat del mercat laboral, les condicions de treball i l'evolució dels preus en l'economia. El BLS recull, analitza i difon informació econòmica essencial per a la presa de decisions tant en l'àmbit públic com privat.
El BLS és la font principal de dades que nodreix el Congrés dels Estats Units, les Agències Federals, el Govern Federal, els dels Estats, els ens locals i el públic en general.

## Referències

* ↑ http://www.bls.gov/bls/history/home.htm
* ↑ http://www.bls.gov/bls/infohome.htm

## Enllaços externs

* Web del Bureau of Labor Statistics (BLS) (anglès)
* Llista dels documents del BLS publicats al Federal Register (anglès)
# Melcior de Rocabruna i Taverner

Melcior de Rocabruna i Taverner (?- 1835) fou un religiós i el darrer abat de Sant Pere de Besalú. El 1802 va permertre a la família Budellers establir-se a la vall de Portbou, en el que seria el primer assentament habitat d'aquest poble. El 1805 va permetre al pare Villanueva estudiar el fons documental del monestir, cosa que va permetre tenir un bon coneixement del conjunt, que després ha estat traslladat i parcialment perdut. Amb la invasió napoleònica va ordenar el trasllat de les relíquies i altres elements de culte, així com de part de l'arxiu, al santurari del Mont i un cop acabat el conflicte va preveure que els liberals podrien malmetre aquests tresors i els va repartir per la comarca, abans no retoressin al monestir. El 1829 es va encarregar de consagrar la nova església de Sant Llorenç de Sous, antic monestir que depenia del de Besalú.
El 1793 fou nomenat acadèmic de l'Acadèmia de Bones Lletres de Barcelona.
Va morir a principis de 1835 i a l'agost d'aquell mateix any el monestir era desamortitzat, tal com va preveure.

## Bibliografia

* Baig i Aleu, Marià: "Els pergamins del Santuari del Mont" a Miscel·lània en honor a Josep M. Marquès, PAM, 2010.
# Meldola

Meldola és una ciutat d'Itàlia a la regió d'Emília-Romanya, província de Forlì-Cesena, amb una població d'uns 9.974 habitants.

## Personalitats meldoleses

* Giovanni Andrea Dragoni, (1540 - 1598) compositor del Renaixement
* Bartolomeo Mastri, (1602 – 1673) filòsof i teòleg
* Felice Orsini, (1819 - 1858) anarquista
* Alberto Zaccheroni, (1953) exfutbolista i entrenador
* Gian Luca Zattini, (1955) alcalde de Forlì des de 11 juny de 2019
* Vegeu també: Categoria:Persones de Meldola
# Marit Paulsen

Marit Eli Paulsen, abans Björnerud, (24 novembre 1939, a Oslo) és una política sueca d'origen noruec militant del Partit Popular Liberal de Suècia. Va ser diputada del Parlament europeu de 1999 a 2004 i de 2009 a 2015. És coneguda a Suècia per les seves aportacions al debat públic en qüestions mediambientals i de la qualitat dels aliments. Inicialment no pertanyia a cap partit i va ser una àvida defensora de l'ingrés de Suècia a la Unió Europea durant la campanya del referèndum de 1994.
Va esdevenir membre del Partit Popular Liberal el 1998 i va ocupar el càrrec de 2a vicepresidència del partit en el període 1999-2007. A les eleccions al Parlament Europeu de 2009 va ser elegida eurodiputada com a cap de llista del seu partit i va obtenir més vots particulars que qualsevol altre candidat suec.

## Referències

* ↑ Personal votes - Swedish Electoral Authority

## Enllaços externs

* Pàgina de Marit Paulsen al Parlament europeu
* Presentació de Marit Paulsen del partit liberal suec Arxivat 2022-07-26 a Wayback Machine. (suec)
# Mekongina lancangensis

Mekongina lancangensis és una espècie de peix de la família dels ciprínids i de l'ordre dels cipriniformes.
Els poden assolir 5,8 cm de longitud. És un peix d'aigua dolça i de clima tropical, endèmic de la Xina.

## Referències

* ↑ Yang, J., Chen, X.J. & Yang, J.X., 2008. A new species of the genus Mekongina Fowler, 1937 (Cypriniformes: Cyprinidae) from South China. Journal of Fish Biology, 73 (8): 2005-2011.
* 1 2 Busson, Frédéric; Capuli, Estelita Emily. «Mekongina lancangensis Yang, Chen & Yang, 2008». FishBase.
# Mekseb Debesay

Mekseb Debesay (15 de juny de 1991) és un ciclista eritreu, actualment a l'equip Dimension Data. Participa en diferents curses del calendari de l'UCI Àfrica Tour del qual s'ha n'ha proclamat campió a l'edició del 2014.
El seu germà Fregalsi també és ciclista professional.

## Palmarès

* 2011
** Vencedor d'una etapa al Tour d'Eritrea
* 2012
** Vencedor d'una etapa al Tour d'Eritrea
* 2013
** 1r al Tour d'Eritrea
** Vencedor d'una etapa al Fenkel Northern Redsea
* 2014
** 1r a l'UCI Àfrica Tour
** 1r al Tour d'Algèria i vencedor d'una etapa
** 1r al Gran Premi Chantal Biya i vencedor d'una etapa
** Vencedor d'una etapa al Tour de Sétif
** Vencedor de 2 etapes al Tour de Ruanda
* 2015
** Campió d'Àfrica en contrarellotge per equips (amb Natnael Berhane, Daniel Teklehaimanot i Merhawi Kudus)
** 1r al Tour de Blida i vencedor d'una etapa
** 1r al Critèrium International de Sétif
** Vencedor d'una etapa al Tour de Sétif
** Vencedor d'una etapa al Tour de Faso
** Vencedor de 2 etapes al Tour de Ruanda
* 2016
** Campió d'Àfrica en contrarellotge per equips (amb Elias Afewerki, Tesfom Okbamariam i Amanuel Gebreigzabhier)
* 2017
** Campió d'Eritrea en contrarellotge
** Vencedor d'una etapa al Tour de Langkawi
* 2018
** 1r al Campionat d'Àfrica en contrarellotge
** Campió d'Àfrica en contrarellotge per equips (amb Amanuel Gebreigzabhier, Metkel Eyob i Saymon Musie)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Mas del Milionari

El Mas del Milionari o Hostalet de Perit és una casa –inclosa a l'Inventari del Patrimoni Arquitectònic de Catalunya– a llevant del nucli urbà de la població de Móra la Nova (Ribera d'Ebre), a la zona de los Plans i al costat del Canal del Pantà.
Mas de planta rectangular format per dos cossos aïllats, units per un pati delimitat per una tanca, creant així un recinte clos. L'edifici principal presenta la planta baixa bastida en pedra i arrebossada, mentre que el pis és bastit en terra i pedra. En una de les portes d'accés a un dels edificis que integren l'heretat es pot apreciar una inscripció i data: AÑO 1909 testimoni de l'any de construcció d'aquest edifici secundari, però que no cal que correspongui a l'edifici principal.L'edifici principal presenta la coberta de dues vessants de teula i està distribuït en planta baixa i pis, amb un terrat situat a la part central de la coberta i una estructura rectangular bastida en maons, corresponent a la caixa d'escala utilitzada per accedir-hi. El portal d'accés a l'interior és d'arc rebaixat bastit amb maons disposats a manera de dovelles. La resta d'obertures de l'edifici són rectangulars, bastides en maons o bé amb els emmarcaments en relleu arrebossats. A l'interior es conserven sostres embigats de fusta i un pou, així com obertures internes de mig punt.
L'altre edifici, des del que s'accedeix a l'interior del pati, presenta la coberta de teula de dues vessants i s'organitza en un sol nivell i era utilitzat com a pallissa. S'hi accedeix mitjançant un gran portal d'arc rebaixat bastit en maons, amb la clau de pedra gravada amb la inscripció: "AÑO 1909". Davant d'aquest portal hi ha un edifici aïllat de planta rectangular, amb la coberta d'un sol vessant i una sola planta. Presenta una porta d'accés rectangular per accedir-hi, amb la llinda de fusta. Aquest està bastit en pedra lligada amb morter, amb restes de revestiment arrebossat.

## Notes

* 1 2 3 4 «Mas del Milionari». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r setembre 2015].

## Enllaços externs

* «Mas del Milionari (Hostalet de Perit) Milionari». Mapa de recursos culturals. Diputació de Tarragona.
# Martell (os)

El martell és un dels tres ossicles de l'orella. Presenta un cap, un coll, un manubri i dues apòfisis, una lateral i una altra anterior. Està connectat amb la membrana timpànica i transmet les vibracions sonores a l'enclusa, mitjançant l'articulació incudomalear. Aquest darrer es comunica alhora amb l'estrep.

## Referències

* ↑ hednk-023—Imatges d'embriologia a la Universitat de Carolina del Nord
Viccionari
# Can Xarina

Can Xarina és una obra del municipi de Collsuspina (Moianès) inclosa en l'Inventari del Patrimoni Arquitectònic de Catalunya.

## Descripció

Es tracta d'un casal de mitjanes dimensions cobert amb teulada a dues vessants i cantoneres de pedra treballada. A la façana principal hi ha un bonic portal adovellat de grans dimensions amb un anagrama i la data de 1550 amb grafia gòtica, també a la llinda d'una de les finestres hi ha una antiga inscripció amb lletra llatina. Domina en gran part la pedra treballada, de vegades amb un marcat estil gòtic com s'observa a les tres finestres de la façana d'entrada. Les altres façanes tot i conservar l'harmonia de l'edifici han estat modificades i ampliades posteriorment: a la façana dreta on s'hi a fet un portal i dos balcons. La part posterior és ja més moderna.

## Història

Tot i la imprecisió dels termes parroquials sembla que anteriorment Can Xarina pertanyia al terme de Balenyà. Dita casa es localitzava, anteriorment, a prop del camí de Manresa a Vic, a l'entrada de la plana. Se'l coneixia per "Hostal de Collcespina" segons un capbreu de 1643. La població de Collsuspina va néixer entorn d'aquest hostal, que va ser construït per Bernat Amadans, constant encara com edifici aïllat l'any 1553 i que fins al 1592 no s'hi edificaren cases al seu costat, és a dir fins que no s'edificà la capella de Santa Maria dels Socors.

## Referències

* 1 2 «Can Xarina». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
# Ca l'Ase Negre

Ca l'Ase Negre és una muntanya de 764 metres i cota culminant de la serra de cal Marc, que es troba al municipi de Pinós, a la comarca catalana del Solsonès. Al cim s'hi pot trobar un vèrtex geodèsic (referència 276105001).
Als peus del cim s'hi pot trobar la masia homònima de Ca l'Ase Negre, i a la rodalia hi ha les masies de Cal Marquet, Cal Milhomes i la Cabana. En el seu vessant nord hi neix el torrent de Bonsfills.

## Referències

* ↑ «Ca l'Ase Negre». Gran Enciclopèdia Catalana. Barcelona: Grup Enciclopèdia Catalana.
# Cantons del Mayenne

Els cantons del Mayenne (País del Loira) són 32 i s'agrupen en 3 districtes:
# Cala Nova

«Cala Nova» té aquests significats:
* Cala Nova és una cala eivissenca del terme de Santa Eulària.
* Cala Nova és una cala mallorquina del terme de Palma.
# Calderonella

Calderonella és un gènere de plantes de la subfamília centotecòidia, família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Calderonella sylvatica Soderstr. et H. F. Decker
# Calendari patafísic

El calendari Patafísic, va ser Creat pel Col·legi de Patafísica de París, el 1948, gairebé simultàniament a la creació d'aquest Col·legi. La conformació de les commemoracions i celebracions està basada en concepcions inventades d'acord amb l'imaginari d'Alfred Jarry, i altres precursors de la patafísica anomenats arbitràriament sota les convencions dels Fundadors de l'Escola. Per això, tant l'elecció dels noms de cada mes, com la significació de les seves celebracions, són específiques i de vegades hermètiques. En general aquest calendari, compta amb el seu propi ordre i creences, i és completament independent del calendari occidental comú.

## Instruccions bàsiques del Calendari Patafísic

* L'asterisc "*" marca els sants del calendari tradicional que han estat conservats.
* L'ordre dels dies de la setmana és: diumenge, dilluns, dimarts, dimecres, dijous, divendres, dissabte.
* L'1, el 8, el 15 i el 22 són dels diumenges.
* Tots els 13 són divendres.
Per a aquells a qui els podria importar la futilitat del calendari vulgar, ha estat establerta una concordança, la qual permet a la vegada referir-se a través d'ella al calendari romà, asteca, revolucionari, positivista, xinès, etc.
Aquest sistema al mateix temps té 28 dies per mes, per la qual cosa, la diferència de dies, pel que fa al Calendari normal, conformen un tretzè mes. Pel que fa a la tipografia, les Majúscules representen els dies commemoratius, com ara la nativitat d'Alfred Jarry: "el començament de l'era Patafísica" entre altres (Any I de l'era patafísica ".)

## Mesos del calendari

* ABSOLU
* HAHA
* AS
* SABLE
* DÉCERVELAGE
* GUEULES
* PÉDALE
* CLINAMEN
* PALOTIN
* MERDRE
* GIDOUILLE
* TATANE
* PHALLE

## Detalls rellevants

El rerefons o significat dels mesos d'aquest calendari, són majoritàriament extrets d'anècdotes, passatges i fins i tot de personatges que circulen en l'obra i vida d'Alfred Jarry. Per exemple, el mes haha representa l'exclamació típica de Bossa de Nage, un dels personatges més emblemàtics de "Gestes i opinions del Doctor Faustroll, patafísic". D'altra banda el mes "palotin" fa referència a un grup de personatges d'"Ubú Cornut", els anomenats "palotin", els qui s'encarreguen de retre militància el protagonista. El mes MERDRE (Merdra), remet a la paraula que comença l'obra d'"Ubú Rei" (Obra de teatre estrenada per Alfred Jarry el 10 de desembre de 1896). És així com cada un dels mesos té una significació particular inspirada en l'obra patafísica.
Gran part dels conceptes i noms designats en el calendari poden ser difícilment traduïts, pel fet que la majoria d'aquests són neologismes, o pertanyen a la parla popular francesa.
# Cal Bernat (la Pedra)

Cal Bernat és una masia del poble de la Pedra, al municipi de la Coma i la Pedra, a la Vall de Lord (Solsonès). La masia està documentada des del Segle XVIII i està inclosa a l'Inventari del Patrimoni Arquitectònic de Catalunya. Cal Bernat és una de les masies més interessants arquitectònicament del municipi de la Pedra i la Coma. És un bon exemplar del segle xviii.
La masia es troba aïllada per damunt del nucli de la Pedra, al peu de la carretera que mena a la capella de Santa Creu i a les Valls de la Pedra, a la capçalera del Mosoll.

## Descripció

Es tracta d'una construcció civil, masia de planta basilical i estructura coberta a doble vessant amb el carener perpendicular a la façana principal, orientada a migdia on predomina la simetria i la composició de galeries (porxos o eixides) pròpia de les masies del segle xviii. Simetria en la disposició de les galeries (dues a cada pis, excepte les superiors que han estat tapades amb obra) i de les finestres de tota la façana. La porta d'arc de mig punt adovellada presenta un cert desequilibri respecte a l'eix general de la façana.
És interessant la pallissa propera a la masia, un elegant exemplar amb dues obertures de mig punt sobre la porta d'idèntica proporció.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Bach, Antoni. Masies del Solsonès. Consell Comarcal del Solsonès, abril 1995. D.L.: L-418/95. , pàg. 227
* 1 2 3 «Cal Bernat». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 14 abril 2015].
# Canal del Nord

«Canal del Nord» té aquests significats:
* Canal del Nord (Illes Britàniques), estret que separa Irlanda del Nord d'Escòcia.
* Canal del Nord (Ontario), cos d'aigua al nord del Lake Huron, al Canadà.
* Canal del Nord (Hong Kong).
* Canal du Nord, canal del nord de França.
* Canal du Nord (Països Baixos), o Noorderkanaal, canal de Rotterdam.
* Grand Canal du Nord, o Noordervaart, situat entre els Països Baixos i Alemanya.
# Canon EF-M 22mm f/2 STM

El Canon EF-M 22mm f/2 STM és un objectiu fix gran angular i pancake amb muntura Canon EF-M.
Aquest, va ser anunciat per Canon el 23 de juliol de 2012, amb un preu de venta suggerit de 229€.
És una òptica pancake, la més petita disponible a la muntura EF-M.
La seva distància focal de 22mm té el mateix camp visual en una càmera EOS de la sèrie M que una lent de 35mm en una càmera de fotograma complet.

## Característiques

Les seves característiques més destacades són:
* Distància focal: 22mm
* Obertura: f/2 - 22
* Motor d'enfocament: STM (Motor d'enfocament pas a pas, silenciós)
* Distància mínima d'enfocament: 15cm
* Rosca de 43mm
* Distorsió òptica de 0.0293% (tipus coixí)
* A f/2 l'objectiu ombreja les cantonades més d'un pas i mig de llum, però aquest efecte es veu rebaixat a f/5.6 amb un pas d'ombrejat.
* Entre f/4 i f/5.6 és on millor qualitat dona l'òptica

## Construcció

* El canó i la muntura són metàl·lics, però l'anell del filtre i els interiors són de plàstic.
* El diafragma consta de 7 fulles, i les 7 lents de l'objectiu estan distribuïdes en 6 grups.
* Consta d'un element asfèric

## Accessoris compatibles

* Tapa E-43
* Parasol EW-43
* Filtres de 43mm
* Tapa posterior EB
* Funda LP811

## Objectius similars amb muntura Canon EF-M

* 7artisans 25mm f/1.8
* Kamlan 21mm f/1.8
* Laowa Argus 25mm f/0.95
* Meike 25mm f/1.8
* Samyang 20mm f/1.8 ED AS UMC
* Samyang 21mm f/1.4 ED AS UMC CS

## Referències

* 1 2 «Canon EF-M 22mm f/2 STM Specs» (en anglès). Dpreview.
* ↑ «Canon EF-M 22mm f/2 STM. Ficha Técnica» (en castellà). Todo fotografia.
* 1 2 «Canon 22mm f/2 STM» (en anglès). Kenrockwell.
* ↑ «Canon EF-M 22mm ƒ/2 STM» (en castellà). Photo review.
* 1 2 3 «Canon EF-M 22mm f/2 STM - Review / Lens Test - Analysis» (en anglès). Optical limits. Arxivat de l'original el 2023-01-13. [Consulta: 13 gener 2023].
* ↑ «Canon EF-M 22mm f/2 STM Accesorios» (en castellà). Canon España. Arxivat de l'original el 2023-01-13. [Consulta: 13 gener 2023].
* ↑ «7artisans 25mm F1.8 overview» (en anglès). Dpreview.
* ↑ «KL-21MM-F1.8 大光圈 小廣角 APS-C 微單手動定焦鏡頭» (en xinès). Kamlan lens. Arxivat de l'original el 2023-01-15. [Consulta: 15 gener 2023].
* ↑ «Venus Optics announces two new F0.95 Laowa Argus primes for MFT, APS-C camera systems» (en anglès). Dpreview.
* ↑ «Meike 25mm F1.8 Wide Angle Lens Manual Focus Lens for Canon EOS-M» (en anglès). Meike global. Arxivat de l'original el 2023-01-14. [Consulta: 14 gener 2023].
* ↑ «Samyang 20mm F1.8 ED AS UMC» (en anglès). Dpreview.
* ↑ «Samyang 21mm F1.4 ED AS UMC CS» (en anglès). Dpreview.
# Cantó de Saint-Denis-7

El cantó de Saint-Denis-7 és un cantó de l'illa de la Reunió, regió d'ultramar francesa de l'oceà Índic. Correspon a una fracció de la comuna de Saint-Denis.

## Història

Llista dels consellers generals successius :
| Data d'elecció | Identitat | Partit |
| 2001 - 2008 | Alain Armand | |
| 2008 - | Gilbert Annette | |

## Referències

* ↑ «Décret n° 2014-236 du 24 février 2014 portant délimitation des cantons dans le département de La Réunion.». [Consulta: 16 juliol 2022].
* ↑ «Décret no 88-400 du 21 avril 1988 portant modification et création de cantons dans le département de La Réunion». [Consulta: 16 juliol 2022].

## Vegeu també

* Cantons de l'illa de la Reunió
* Comunes de l'illa de la Reunió
* Consell General de l'illa de la Reunió
# Cantó de Saint-Denis-Nord-Oest

El cantó de Saint-Denis-Nord-Oest és un antic cantó francès del departament de Sena Saint-Denis, que estava situat al districte de Saint-Denis. Comptava amb part del municipi de Saint-Denis.
Va desaparèixer al 2015 i el seu territori es va dividir entre el Cantó de Saint-Denis-1 i el Cantó de Saint-Denis-2.
Llista dels consellers generals successius :
| Data d'elecció | Identitat | Partit |
| 1967-1973 | Pierrette Petitot | PCF |
| 1973-1998 | Michèle Mitolo | PCF |
| 1998-2004 | Claudie Gillot-Dumoutier | PCF |
| 2004- | Florence Haye | PCF |
| les dades anteriors no són pas conegudes ||||
Evolució demogràfica :
| 1962 | 1968 | 1975 | 1982 | 1990 | 1999 | 2010 |
| - | - | - | - | 27.077 | 27.159 | 30.746 |
| A partir de 1990 població sense dobles comptes |||||||
# Masanori Tokita

Masanori Tokita (Prefectura de Hyogo, Japó, 24 de juny de 1925 - 5 de març de 2004), és un exfutbolista japonès.

## Selecció japonesa

Masanori Tokita va disputar 12 partits amb la selecció japonesa.

## Enllaços externs

* Japan National Football Team Database
# Masayoshi Nagata

Masayoshi Nagata (japonès: 永田雅宜) (Ōbu, 9 de febrer de 1927 - Kyoto, 27 d'agost de 2008) va ser un matemàtic japonès.

## Vida i Obra

Nagata va patir els efectes de la Segona Guerra Mundial que li van retrasaar els estudis secundaris, però va entrar a la universitat de Nagoya el 1947 i es va graduar en matemàtiques el 1950. El 1953 va ser nomenat professor de la universitat de Kyoto en la qual va rebre el títol de doctor en ciències el 1957. Es va retirar el 1990 passant a ser professor emèrit.
Nagata va fer aportacions importants en àlgebra commutativa i geometria algebraica i són especialment rellevants les seves construccions de contraexemples; concretament la construcció d'un anell d'invariants generat no finitàriament, amb el qual va resoldre el catorzè problema de Hilbert.

## Referències

* ↑ Chang, 2011, p. 333.
* ↑ Miyanishi, 2010, p. 645.
* ↑ Maruyama et al., 2009, p. 58.
* ↑ Yandell, 2002, p. 266-268.

## Bibliografia

* Chang, Sooyoung. Academic Genealogy of Mathematicians (en anglès). World Scientific Publishing, 2011. ISBN 978-981-4282-29-1.
* Maruyama, Masaki; Miyanishi, Masayoshi; Mori, Shigefumi; Oda, Tadao «Masayoshi Nagata (1927–2008)» (en anglès). Notices of the American Mathematical Society, Vol. 56, Num. 1, 2009, pàg. 58. ISSN: 0002-9920.
* Miyanishi, Masayashi «Masayoshi Nagata (1927–2008) and his mathematics» (en anglès). Kyoto Journal of Mathematics, Vol. 50, Num. 4, 2010, pàg. 645-659. DOI: 10.1215/0023608X-2010-008. ISSN: 0023-608X.
* Yandell, Ben. The Honors Class: Hilbert's Problems and Their Solvers (en anglès). A.K. Peters Ltd., 2002. ISBN 1-56881-141-1.

## Enllaços externs

* O'Connor, John J.; Robertson, Edmund F. «Masayoshi Nagata» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* «数学の巨人 永田雅宜 〜ひたむきに歩き続けた人生〜» (en japonès). Science Portal, 2005. [Consulta: 26 setembre 2023].
# Massís d'Anaga

El massís d'Anaga és una formació muntanyosa i regió històrica del nord-est de l'illa canària de Tenerife, Espanya. És el lloc que compta amb major quantitat d'endemismes d'Europa i per això el 1994 va ser declarat com a parc rural d'Anaga i el 9 de juny de 2015 com a reserva de la biosfera per la UNESCO.